اپنوں سے باتیں کرتا ہوں
غیروں سے باتیں کرتا ہوں
دھوکے میں ترے نا جا نے میں
کتنوں سے باتیں کرتا ہوں
چپ چپ ہوں اس بت کے آگے
اوروں سے باتیں کرتا ہو ں
آتی ہے تیری یاد اگر
پھولوں سے باتیں کرتا ہوں
جب تیری آنکھیں یاد آئیں
جھیلوں سے باتیں کرتا ہوں
کہنے کو پاس نہیں کچھ بھی
لوگوں سے باتیں کرتا ہوں
جب کھانا ہو اک زخم نیا
اپنوں سے باتیں کرتا ہوں
ہو پاس نہ گر تو چاند مرے
کرنوں سے باتیں کرتا ہوں
جب بھی جاؤں کہسا روں پر
جھرنوں سے باتیں کرتا ہوں
تنہا ہوں پر اتنا بھی نہیں
دیواروں سے باتیں کرتا ہوں
گھر کر طوفانوں میں قاسم
موجوں سے باتیں کرتا ہوں
ـ٭ـ
http://aqkay.co.uk
